Alicja Gescinska

Alicja Anna Gescinska (pole:Gęścińska; naskiĝis en 1981 en Varsovio) estas poldevena belga verkistino, komentisto kaj filozofo en kies kariero libereco kaj identeco estas centraj temoj(en) Alicja Gescinska, Poland/Belgium, Philosopher and writer, Friends of Europe..

 Biografio 
En 1988 ŝi translokiĝis kun sia familio al Belgio. Dum kelkaj monatoj ili vivis en centro de rifuĝintoj en Bruselo. Poste ŝi iris al lernejo en Flandrio kie ŝi lernis la nederlandan lingvon. En 2007, ŝi studentiĝis ĉe la Fakultato de Etiko ĉe la Universitato de Gento kun la plej alta grado summa cum laude.

En 2013-2014 ŝi laboris ĉe la Sekcio de Politika Scienco ĉe la Universitato Princeton.

En 2016 ŝi revenis de Usono al Belgio, kie ŝi gastigis sian propran filozofian tv-programon "Wanderlust" en Canvas (nederlandlingva belga televidkanalo) en kiu ŝi parolis kun elstaraj figuroj de la 21-a jarcento: verkistoj, filozofoj, ĵurnalistoj kaj homoj el la mondo de arto, interalie la pola reĝisoro Krzysztof Zanussi(pl) Alicja Gęścińska, Między 
błądzeniem 
a dezinformacją (Inter eraro kaj misinformadoà, Fondumo PrzeKroy, la 12-an de aprilo 2017..

 Verkaro 
Gescinska doktoriĝis pri filozofio kun tezo pri la filozofio de Max Scheler kaj Karol Wojtyla. En pola gazetara artikolo ŝi kritikas la emon al sensaciismo prefere ol al modera, fakto-bazita analizo, eĉ en seriozaj novaĵkomunikiloj, kiel okazis ekzemple pri la supozata amrilato de papo. En la libro Intussen komen mensen om (Intertempe homoj mortas) ŝi verkis pri la kvalito de la publika debato kaj la socia kaj politika rolo de intelektuloj(nl) Intussen komen mensen om, De Bezige Bij. 

Gescinska verkas eseojn, ĉefartikolojn, recenzojn kaj faras intervjuojn por diversaj belgaj kaj nederlandaj publikaĵoj. En 2011 aperis ŝia libro "De verovering van de vrijheid" (La konkero de la libereco) por kiu ŝi ricevis la libropremion deMens.nu (humanista organizaĵo) ĉar tiu konsideris ĝin la plej bona nefikcia libro de 2011-2012(nl) Shortlist Boekenprijs deMens.nu.

La centraj temoj de ŝia verkaro estas la koncepto de libereco kaj la filozofia signifo de la esprimo "persono". En kelkaj el ŝiaj verkaĵoj ŝi emfazas la moralan kaj socian gravecon de la homsciencoj kaj arto. Ŝi estas kunaŭtoro de la libro Europa eine Seele geben (Doni animon al Eŭropo)(de) Nele Hertling & Volker Hassemer, Europa eine Seele geben, Europa Verlag: München 2014 kaj kunaŭtoro de monografio pri Leszek Kołakowski.

Ŝia debuta romano titolis Een soort van liefde (ia amo).

 Privata vivo 
Ŝia edzo estas belga tradukisto kaj slavisto. 

 Eksteraj ligiloj 
Retejo de Alicja Gescinska

 Referencoj 

Kategorio:Virinoj
Kategorio:Naskiĝintoj en 1981
Kategorio:Filozofoj de la 21-a jarcento
Kategorio:Poloj
Kategorio:Belgaj verkistoj
Kategorio:Polaj verkistoj